Статут горада Мінска (2001)/Глава 5. Тэрытарыяльнае грамадскае самакіраванне і іншыя формы гарадскога самакіравання ў горадзе
Глава 5. Тэрытарыяльнае грамадскае самакіраванне і іншыя формы гарадскога самакіравання ў горадзе
Артыкул 33. Тэрытарыяльнае грамадскае самакіраванне ў горадзе

Тэрытарыяльнае грамадскае самакіраванне ў горадзе –самаарганізацыя яго жыхароў на добраахвотнай аснове па месцы іх жыхарства (мікрараёны, кварталы, вуліцы, двары, дамы з прылеглай тэрыторыяй і іншыя ўнутрыгарадскія тэрытарыяльныя ўтварэнні) для самастойнага і пад сваю адказнасць ажыццяўлення ўласных ініцыятыў у пытаннях гарадскога значэння непасрэдна насельніцтвам або праз ствараемыя ім органы тэрытарыяльнага грамадскага самакіравання.

Тэрытарыяльнае грамадскае самакіраванне ў горадзе ажыццяўляецца ў адпаведнасці з заканадаўствам, гэтым Статутам і прыкладным статутам камітэта тэрытарыяльнага грамадскага самакіравання, якое зацвярджаецца Саветам і выканаўчым камітэтам.
 
Артыкул 34. Стварэнне органаў тэрытарыяльнага грамадскага самакіравання

Органам тэрытарыяльнага грамадскага самакіравання з'яўляецца камітэт, які можа надзяляцца правамі юрыдычнай асобы.